ddrg/super_eurlex huggingface dataset:
SKLEP SVETA (EU) 2021/1796

z dne 28. septembra 2021

o stališču, ki se zastopa v imenu Evropske unije v komisiji ustanovljeni s Konvencijo o varstvu morskega okolja severovzhodnega Atlantika glede sklepa o vzpostavitvi morskega zavarovanega območja Severnoatlantskega toka in podmorske gore Evlanova (North Atlantic Current and Evlanov Seamount - NACES) in priporočila o upravljanju morskega zavarovanega območja NACES

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Konvencija o varstvu morskega okolja severovzhodnega Atlantika (1) (v nadaljnjem besedilu: Konvencija), katere pogodbenica je Unija, je začela veljati 25. marca 1998.

(2) Na podlagi člena 10(3) Konvencije lahko komisija, ustanovljena s členom 10(1) Konvencije (v nadaljnjem besedilu: komisija OSPAR), sprejme sklepe in priporočila v skladu s členom 13 Konvencije.

(3) Komisija OSPAR bo na 24. zasedanju, ki bo potekalo 1. oktobra 2021, sprejela sklep o določitvi morskega zavarovanega območja Severnoatlantskega toka in podmorske gore Evlanova (North Atlantic Current and Evlanov Seamount - NACES) in priporočilo o upravljanju morskega zavarovanega območja NACES.

(4) Predvideni sklep komisije OSPAR določa morsko zavarovano območje NACES in opredeli njegove meje.

(5) Namen predvidenega priporočila komisije OSPAR je usmerjati pogodbenice pri njihovih dejavnostih in sprejemanju ukrepov za doseganje ohranitvenih ciljev iz Priloge k navedenemu priporočilu.

(6) Med obema predvidenima aktoma komisije OSPAR obstaja tesna povezava, zato je primerno, da sta zajeta v istem stališču Unije.

(7) Predvideni akti se nanašajo na varstvo okolja, ki je v deljeni pristojnosti med Unijo in njenimi državami članicami na podlagi člena 4(2), točka (e), PDEU. Predvideni akti ne spadajo na področje, ki je v veliki meri zajeto s pravili Unije o taki zaščiti. Unija ne namerava izkoristiti možnosti izvajanja svoje zunanje pristojnosti v zvezi s področji, ki jih zajemajo ti akti in v zvezi s katerimi se njena pristojnost še ni izvajala interno.

(8) Primerno je, da se določi stališče, ki naj se v imenu Unije zastopa v komisiji OSPAR, saj bo sklep, ki ga bo ta sprejela, za Unijo zavezujoč –

SPREJEL NASLEDNJI SKLEP:

Člen 1 Stališče, ki se zastopa v imenu Unije na 24. zasedanju komisije OSPAR, je podpreti sprejetje sklepa o določitvi morskega zavarovanega območja Severnoatlantskega toka in podmorske gore Evlanova (North Atlantic Current and Evlanov Seamount - NACES) in priporočila o upravljanju morskega zavarovanega območja NACES.

Člen 2 Glede na razvoj dogodkov na 24. zasedanju komisije OSPAR se lahko predstavniki Unije – v posvetovanju z državami članicami med usklajevalnimi srečanji na samem zasedanju – sporazumejo o podrobnejši opredelitvi stališča iz člena 1 brez nadaljnjega sklepa Sveta.

Člen 3 Ta sklep začne veljati na dan sprejetja.

V Bruslju, 28. septembra 2021 Za Svet predsednica S. KUSTEC

(1) UL L 104, 3.4.1998, str. 2.
(5)

Ustanovitev tehničnega odbora za vodni promet in multimodalnost bo pomagala doseči cilj Pogodbe o prometni skupnosti, in sicer ustanovitev prometne skupnosti na področju cestnega in železniškega prometa, prometa po celinskih plovnih poteh in pomorskega prometa ter razvoja prometnega omrežja med Unijo in pogodbenicami iz jugovzhodne Evrope.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju in preboleli bolezni v zvezi s COVID-19, ki jih Država Izrael izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju in preboleli bolezni v zvezi s COVID-19, ki jih Država Izrael izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
SKLEP SVETA

z dne 21. september 2021

o sprejetju stališča Sveta o predlogu spremembe proračuna Evropske unije št. 4 za proračunsko leto 2021

(2021/C 384 I/01)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2021 je bil dokončno sprejet 18. decembra 2020 (2);

— Komisija je 2. julija 2021 predložila predlog spremembe proračuna št. 4 k splošnemu proračunu za proračunsko leto 2021 –

SPREJEL NASLEDNJI SKLEP:

Edini člen Svet je stališče o predlogu spremembe proračuna Evropske unije št. 4 za proračunsko leto 2021 sprejel 21. septembra 2021. Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

V Bruslju, 21. september 2021 Za Svet Predsednik G. DOVŽAN

(1) UL L 193, 30.7.2018, str. 1.

(2) UL L 93, 17.3.2021, str. 1.
(2)

Podpis Sporazuma v imenu Unije ne vpliva na delitev pristojnosti med Unijo in njenimi državami članicami. Ta sklep se ne bi smel razlagati tako, kot da z njim Unija izkorišča možnost za izvajanje svoje zunanje pristojnosti glede področij, ki jih zajema Sporazum in so v deljeni pristojnosti, kolikor Unija take pristojnosti še ni izvajala na notranji ravni.
(1)

Komisija mora delovati v varnem okolju. V skladu s tem potrebuje usklajen in celovit pristop glede varnosti z zagotavljanjem ustreznih ravni zaščite oseb, sredstev in informacij sorazmerno z ugotovljenimi tveganji ter učinkovitim in pravočasnim zagotavljanjem varnosti. Komisija se na področju varnosti sooča z resnimi grožnjami in izzivi, zlasti kar zadeva terorizem ter politično in gospodarsko vohunjenje.
(2)

Svet je poudaril, da morajo libanonske oblasti nujno izvesti reforme, da bi obnovile zaupanje mednarodne skupnosti. Izjavil je, da je Unija pripravljena podpreti reforme, vendar mora proces reform voditi Libanon. Svet je pozval libanonske oblasti, naj izpolnijo svoje predhodne zaveze, vključno s tistimi , ki so jih sprejele v okviru konference CEDRE aprila 2018 in ki uživajo podporo mednarodne podporne skupine za Libanon (v kateri so poleg Združenih narodov še vlade Kitajske, Francije, Nemčije, Italije, Ruske federacije, Združenega kraljestva in Združenih držav ter Evropska unija in Arabska liga) ter drugih članov mednarodne skupnosti (vključno s Svetovno banko in Mednarodnim denarnim skladom). Svet je tudi pozval Libanonske oblasti, naj nujno izvedejo reforme na podlagi dogovorov, ki so jih po eksploziji 4. avgusta 2020 dosegli vsi libanonski politični voditelji, da bi premostili politične razlike v podporo reformam. Te reforme vključujejo zlasti pomembne in temeljite gospodarske reforme in reforme upravljanja za ponovno vzpostavitev gospodarske stabilnosti, izboljšanje zagotavljanja javnih storitev, obravnavanje naraščajoče revščine, zmanjšanje neenakosti, vzdržnost javnih financ, ponovno vzpostavitev verodostojnosti finančnega sektorja, zagotavljanje neodvisnosti sodstva, zagotavljanje spoštovanja človekovih pravic in pravne države, boj proti korupciji in izpolnjevanje legitimnih pričakovanj, ki jih je miroljubno izrazilo libanonsko ljudstvo. Svet je izrazil tudi podporo okviru za reformo, okrevanje in obnovo, da bi „ponovno zgradili boljši Libanon“, ki bi temeljil na načelih preglednosti, vključevanja in odgovornosti.
(4)

Komisija je 2. junija 2021 objavila poglobljeni pregled za Grčijo za leto 2021 (4). Komisija je ugotovila, da v Grčiji še naprej obstajajo čezmerna makroekonomska neravnotežja. Ta neravnotežja so bila povezana z visokim javnim dolgom, visokim deležem nedonosnih posojil in nepopolnim zunanjim uravnoteženjem v razmerah še vedno visoke (čeprav upadajoče) brezposelnosti in nizke potencialne rasti. Analiza kaže, da te ranljivosti ostajajo. Opozoriti je treba, da se razmere, v katerih je bila opravljena ocena ranljivosti v letošnjem poglobljenem pregledu za Grčijo, precej razlikujejo od lanskega leta. Poleg tega razvoj pandemije COVID-19, moč okrevanja in morebitne strukturne posledice krize še vedno zaznamuje velika negotovost, ki zahteva previdnost pri oceni. Na splošno so bili ukrepi politike v preteklem letu osredotočeni na blaženje posledic šoka zaradi COVID-19 in olajševanje okrevanja. To je še povečalo zadolženost, vendar bi moralo srednjeročno podpreti prilagajanje. Javni dolg se je v letu 2020 znatno povečal in naj bi se začel zmanjševati šele od leta 2022. Večinoma je v lasti upnikov uradnega sektorja ter se financira po nizkih obrestnih merah z dolgimi zapadlostmi, kar Grčijo v kombinaciji z veliko likvidnostno rezervo varuje pred kratkoročnimi nihanji. Primanjkljaj na tekočem računu se je v zadnjem času povečal in naj bi po napovedih ostal visok, predvsem zaradi vpliva krize zaradi COVID-19 na obsežni sektor turizma. Še vedno visoki delež nedonosnih posojil v bančnem sektorju se je izrazito zmanjševal, predvsem zaradi prodaje posojil, podprtih s shemo Hercules za zaščito sredstev. Vendar obstaja tveganje, da se bodo nova nedonosna posojila ponovno začela kopičiti, ko bodo politike za zaščito posojilojemalcev pred šokom zaradi COVID-19 postopno ukinjene. Hkrati vzajemna povezanost med bankami in državo še vedno obstaja in se krepi, obeti glede dobičkonosnosti bank pa ostajajo šibki. Prizadevanja za okrepitev obetov za rast zavirajo izčrpani osnovni kapital, staranje prebivalstva in izseljevanje kvalificirane delovne sile. Kar zadeva prihodnost, načrt za okrevanje in odpornost Grčije nudi priložnost za obravnavanje neravnotežij, naložb in potreb po reformah.
(2)

Pogajanja z Indonezijo so se zaključila 28. januarja 2021 s parafiranjem Sporazuma v obliki izmenjave pisem med Evropsko unijo in Republiko Indonezijo na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum) .
(8)

Singapurska pravila o kritju se uporabljajo za pogodbe o izvedenih finančnih instrumentih OTC, kot so opredeljene v točki 7 člena 2 Uredbe (EU) št. 648/2012, razen fizično poravnanih valutnih terminskih poslov in zamenjav, fiksnih fizično poravnanih valutnih poslov, povezanih z zamenjavo glavnice z medvalutnimi zamenjavami, fizično poravnanih izvedenih finančnih instrumentov na blago, sklenjenih za komercialne namene, izvedenih finančnih instrumentov brez kliringa in pravno izvršljive pogodbe o pobotu, izvedenih finančnih instrumentov brez kliringa in pravno izvršljivega dogovora o zavarovanju s premoženjem, opcij na lastniške vrednostne papirje in opcij na delniške indekse. Poleg tega singapurska pravila o kritju ne vsebujejo nobene posebne obravnave za strukturirane produkte, vključno s kritimi obveznicami in listinjenji. V skladu s pogoji iz Uredbe (EU) št. 648/2012 in Delegirane uredbe (EU) 2016/2251 so valutne zamenjave in valutni terminski posli ter zamenjava glavnice z medvalutnimi zamenjavami izvzeti iz zahtev za začetno kritje, samo izvedeni finančni instrumenti, povezani s kritimi obveznicami za namene varovanja pred tveganji, izvedeni finančni instrumenti, povezani z določenimi listinjenji, in izvedeni finančni instrumenti z nasprotnimi strankami v tretjih državah, kjer ni mogoče zagotoviti pravne izvršljivosti pogodbe o pobotu ali zavarovanja s premoženjem, ter opcije na lastniške instrumente posamezne družbe ali opcije na indeks pa so izvzeti iz zahtev za kritje. Ta sklep se zato ne bi smel uporabljati za fizično poravnane izvedene finančne instrumente na blago, sklenjene za komercialne namene.
IZVEDBENI SKLEP KOMISIJE (EU) 2021/1129

z dne 5. julija 2021

o letni razdelitvi razpoložljivih dodelitev v okviru Sklada za pravični prehod po državah članicah

(notificirano pod dokumentarno številko C(2021) 4872)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2021/1056 Evropskega parlamenta in Sveta z dne 24. junija 2021 o vzpostavitvi Sklada za pravični prehod (1) in zlasti člena 3(4) Uredbe,

ob upoštevanju naslednjega:

(1) Za določitev ustreznega finančnega okvira za sklade je treba določiti letno razdelitev razpoložljivih dodelitev po državah članicah.

(2) Ta letna razdelitev bi morala vključevati dodatna sredstva iz Instrumenta Evropske unije za okrevanje (2) v skladu s členom 4(3) Uredbe (EU) 2021/1056 in členom 109(1) Uredbe (EU) 2021/1060 Evropskega parlamenta in Sveta (3).

(3) Zaradi načrtovanja programov, ki ga izvedejo države članice, bi se morale za določitev virov, ki bodo po odbitju zneska za tehnično podporo na pobudo Komisije in podporo upravnih odhodkov dejansko na voljo, pri posebni razčlenitvi uporabljati cene iz leta 2018. Zaradi preglednosti bi morala biti razčlenitev izražena tudi v trenutnih cenah –

SPREJELA NASLEDNJI SKLEP:

Člen 1 Letna razdelitev razpoložljivih dodelitev po državah članicah v okviru Sklada za pravični prehod je določena v Prilogi.

Člen 2 Ta sklep je naslovljen na države članice.

V Bruslju, 5. julija 2021 Za Komisijo Elisa FERREIRA članica Komisije

(1) UL L 231, 30.6.2021, str. 1.

(2) Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433 I, 22.12.2020, str. 23).

(3) Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.6.2021, str. 159).
(4)

Člen 152 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: sporazum o izstopu) določa, da Združeno kraljestvo Velika Britanija in Severna Irska (v nadaljnjem besedilu: Združeno kraljestvo) ostane članica Evropskega razvojnega sklada (ERS) do zaključka 11. ERS in vseh prejšnjih nezaključenih ERS. Vendar se v skladu s členom 153 sporazuma o izstopu delež Združenega kraljestva v sproščenih sredstvih iz projektov v okviru 11. ERS, če so bila ta sredstva sproščena po 31. decembru 2020, ali prejšnjih ERS ne sme ponovno uporabiti.
(6)

Sklepi o spremembi, ki jih bo sprejel svet članic, zadevajo spremembo mejnih vrednosti nekaterih kemijskih parametrov oljčnih olj in olj iz oljčnih tropin ter prilagoditev metode analize. Spremembe mejnih vrednosti vključujejo nadomestitev mejne vrednosti α-tokoferola v rafiniranih oljih s sklicem na dobre proizvodne prakse, določitev mejne vrednosti oleinske in palmitinske kisline v oljčnih oljih in oljih iz oljčnih tropin ter mejne vrednosti za eritrodiol v rafiniranih oljih. Metoda analize se nanaša na določitev vsebnosti stigmastadienov v rastlinskih oljih. O sklepih o spremembi so obsežno razpravljali znanstveniki in tehnični strokovnjaki za oljčno olje Komisije in držav članic. Sklepi o spremembi bodo prispevali k mednarodni harmonizaciji standardov za oljčno olje in določili okvir, ki bo omogočil pošteno konkurenco pri trgovini s proizvodi iz sektorja oljčnega olja. Zato bi bilo treba sklepe o spremembi podpreti.
PRILOGA 1

Oblika za poročanje podatkov o ribolovnem orodju, ki vsebuje plastiko, danem na trg, in zbranem odpadnem ribolovnem orodju v skladu s členom 13(1)(d) Direktive (EU) 2019/904 Evropskega parlamenta in Sveta

A. Oblika za poročanje podatkov o ribolovnem orodju, ki vsebuje plastiko, danem na trg (1)

Mrežne ploskve iz debele niti (2) (Ø >1mm) Mrežne ploskve iz tanke niti (Ø ≤ 1mm) Druga orodja na osnovi plastike ali njihovi deli Deli orodja, ki niso iz plastike (3) Boje, plovci, vrvi Skupaj (*1) = (v tonah) A + B + C + D + E A B C D = I + K E = F + J + L Plastika skupaj = A + B + C + F A B C F — Polipropilen (PP) — Polietilen (PE) — Visokomolekularni polietilen (HMPE) — Najlon — Drugo (PET, PVC, HDPE, EVA itd.) — Mešanica polimerov Kovine skupaj G = I + J I J — Jeklo — Aluminij — Svinec — Druge kovine ali mešanice kovin Guma skupaj H = K + L K L

B. Oblika za poročanje podatkov o zbranem odpadnem ribolovnem orodju (4)

Skupaj Mrežne ploskve iz debele niti (5) (Ø > 1mm) Mrežne ploskve iz tanke niti (Ø ≤ 1mm) Druga orodja na osnovi plastike ali njihovi deli Deli orodja, ki niso iz plastike (6) Boje, plovci, vrvi Skupaj (*2) = (v tonah) A + B + C + D + E A B C D = I + K E = F + J + L Plastika skupaj = A + B + C + F A B C F — Polipropilen (PP) — Polietilen (PE) — Visokomolekularni polietilen (HMPE) — Najlon — Drugo (PET, PVC, HDPE, EVA itd.) — Mešanica polimerov Kovine skupaj G = I + J I J — Jeklo — Aluminij — Svinec — Druge kovine ali mešanice kovin Guma skupaj H = K + L K L

(1) Podatki se navedejo po masi (v tonah) – v poročilu o preverjanju kakovosti mora biti navedeno, ali so bili uporabljeni pretvorbni faktorji (npr. iz prostornine v maso).

(*1) Za poročanje so obvezne samo skupne količine (v belih poljih) ribolovnega orodja in njegovih sestavnih delov.

Črna polja niso relevantna.

(2) „Niti“ so vse niti, vrvice, lahke vrvi itd., ne glede na to, ali so sestavljene iz enega (monofilament) ali več filamentov, spletenih ali prepletenih skupaj za oblikovanje ene niti iz več sukancev.

(3) To lahko vključuje kovinske uteži, gumijaste valje, naprave/mreže za pobeg itd.

(4) Podatki se navedejo po masi (v tonah) – v poročilu o preverjanju kakovosti mora biti navedeno, ali so bili uporabljeni pretvorbni faktorji (npr. iz prostornine v maso).

(*2) Za poročanje so obvezne samo skupne količine (v belih poljih) ribolovnega orodja in njegovih sestavnih delov. To vključuje vsako ribolovno orodje, ki vsebuje plastiko, ter vse ločene sestavne dele, snovi ali materiale, ki so bili del takega ribolovnega orodja ali nanj pritrjeni, ko je bilo zavrženo, tudi če je bilo zapuščeno ali izgubljeno. Črna polja niso relevantna.

(5) „Niti“ so vse niti, vrvice, lahke vrvi itd., ne glede na to, ali so sestavljene iz enega (monofilament) ali več filamentov, spletenih ali prepletenih skupaj za oblikovanje ene niti iz več sukancev.

(6) To lahko vključuje kovinske uteži, gumijaste valje, naprave/mreže za pobeg itd.
(1)

Komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“. Akcijski načrt iz navedenega sporočila (v nadaljnjem besedilu: akcijski načrt FLEGT) je predlagal, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o akcijskem načrtu FLEGT so bili sprejeti oktobra 2003, resolucija Evropskega parlamenta o tej zadevi pa je bila sprejeta 11. julija 2005.
(6)

Med septembrom in decembrom 2020 so države članice v skladu s členom 2(2) Uredbe (EU) 2019/1753 Komisiji poslale dvanajst zahtev za registracijo geografskih označb, ki imajo poreklo na njihovem ozemlju in so zaščitene v skladu z Uredbo (EU) 2019/787, v mednarodnem registru.
(5)

Skupna količina pravic za Unijo iz člena 9 Direktive 2003/87/ES za leto 2021 znaša 1 571 583 007, kot je določeno v členu 1 Sklepa Komisije (EU) 2020/1722 (3). V skladu s prvim in drugim pododstavkom člena 10(1) Direktive 2003/87/ES je bila največja (letna) količina iz člena 10a(5) izračunana kot 43 % od 1 571 583 007 pravic, kar znaša 675 780 693 pravic. Od te količine 675 780 693 pravic bi bilo treba v skladu s členom 10a(8) Direktive 2003/87/ES letno odšteti 32 500 000 pravic, kar bi privedlo do najvišje količine za leto 2021, in sicer 643 280 693 pravic. V skladu s členom 10a(5a) Direktive 2003/87/ES bi se za povečanje največje količine uporabil dodatni znesek v višini do 3 % skupne količine pravic, ki v času desetletnega obdobja 2021–2030 znaša 413 420 157 pravic, če bi predhodne letne količine brezplačnih pravic na napravo, kakor so jih predložile države članice in države Efte, ki so del EGP, ob uporabi ustreznega faktorja iz Priloge V k Delegirani uredbi (EU) 2019/331, presegale največjo količino iz člena 10a(5) Direktive. Vendar pa temu ni bilo tako. Zato bi moral medsektorski korekcijski faktor znašati 100 %.
(5)

Pridružitveni odbor v svoji trgovinski sestavi sprejme sklep v skladu s členom 11(2) poslovnika, določenega v Prilogi II k Sklepu št. 1/2014 Pridružitvenega sveta EU-Gruzija (3), v katerem poda mnenje o celovitem načrtu, ki ga je odobrila vlada Gruzije, ter oceno dosedanjega približevanja gruzijske zakonodaje pravnemu redu Unije pri zaključevanju faze 1 iz Priloge XVI-B k Sporazumu. Vlada Gruzije je z odlokom št. 536 z dne 31. marca 2016 vlade Gruzije odobrila ta načrt „o načrtovanih spremembah na področju javnih naročil, predvidenih v skladu z obveznostmi med Gruzijo in EU v okviru sporazuma o poglobljenem in celovitem območju proste trgovine“, kakor je bil spremenjen z odlokoma št. 154 z dne 22. januarja 2018 in št. 974 z dne 12. junija 2020 vlade Gruzije.
(1)

Irski urad za kmetijstvo, prehrano in ribištvo (v nadaljnjem besedilu: pristojni organ) je 18. septembra 2020 v skladu s prvim pododstavkom člena 55(1) Uredbe (EU) št. 528/2012 sprejel odločitev, da dovoli dostopnost na trgu in uporabo biocidnih proizvodov, ki vsebujejo propan-2-ol, kot proizvodov za človekovo osebno higieno do 16. marca 2021 (v nadaljnjem besedilu: ukrep). Pristojni organ je v skladu z drugim pododstavkom člena 55(1) navedene uredbe Komisijo in pristojne organe drugih držav članic obvestil o tem ukrepu in razlogih zanj.
(7)

Primerno je da se določi stališče, ki se v imenu Unije zastopa na MSC 103, saj lahko spremembe konvencije STCW, kodeksa ESP iz leta 2011 in kodeksa FSS odločilno vplivajo na vsebino prava Unije, in sicer Direktivo 2008/106/ES Evropskega parlamenta in Sveta (1), Uredbo (EU) št. 530/2012 Evropskega parlamenta in Sveta (2) oziroma Direktivo 2009/45/ES Evropskega parlamenta in Sveta (3).
(4)

Klorpirifos ni odobren kot aktivna snov v skladu z Uredbo (ES) št. 1107/2009 Evropskega parlamenta in Sveta (2) in zato njegovo dajanje v promet ali uporaba v Uniji v fitofarmacevtskih sredstvih ni dovoljena. Klorpirifos tudi ni odobren kot aktivna snov v skladu z Uredbo (EU) št. 528/2012 Evropskega parlamenta in Sveta (3) in zato njegovo dajanje v promet ali uporaba v Uniji v biocidnih proizvodih ni dovoljena. Poleg tega klorpirifos ni registriran za nobeno drugo uporabo v skladu z Uredbo (ES) št. 1907/2006 Evropskega parlamenta in Sveta (4) in ga zato ni dovoljeno proizvajati ali dajati v promet v Uniji za takšno drugo rabo v količini 1 tone ali več na leto na proizvajalca ali uvoznika.
(2)

Pogajanja z Združenimi državami Amerike so se zaključila in Sporazum v obliki izmenjave pisem med Evropsko unijo in Združenimi državami Amerike v skladu s členom XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum), je bil parafiran 5. marca 2021.